Viterbo

Viterbo je glavni grad istoimene talijanske provincije Viterbo u Laciju. Grad je 2011. imao 63.209 stanovnika. Geografija Viterbo se prostire u brdima masiva Monti Cimini, udaljen oko 80-ak km od regionalnog centra Rima. Historija Viterbo je grad etrurskog porijekla, kog su zauzeli Rimljani oko 310. pne. Oko 774. Viterbo je jedan od gradova Langobardskog Kraljevstva koje se proširilo do Toskane, područja koje je Matilda od Toskane darovala papi u 11. vijeku. Od 1193. Viterbo je samostalna komuna,i biskupsko središte. Naredna tri vijeka Viterbo je bio predmet sporova između papa i vladara Svetog Rimskog Carstva, sve dok nije postao posjed papa 1396. godine. Od 1257. kad su pape izgradili svoju rezidenciju, Viterbo se po svom uređenju mogao uspoređivati s Rimom, ali mu je važnost opala 1309. nakon selidbe papa u francuski Avignon. Za vrijeme Drugog svjetskog rata porušeno je gotovo 70 % grada, pa je Viterbo bio prvi talijanski grad koji je obnavljan. Znamenitosti Historijski srednjovjekovni centar, izgrađen u periodu od 11. do 13. vijeka, okružen bedemima i kulama ostao je gotovo netaknut. U njemu se nalaze brojne romaničke građevine i palače iz 13. i 14. vijeka. Najveće znamenitosti Viterba su Papinska palača i katedrala San Lorenzo iz 12. vijeka uz crkvu San Francesco iz 13. vijeka (u obje se nalaze po dva papinska groba). Značajna je i crkva Santa Maria della Verità iz 12. vijeka, danas pretvorena u gradski muzej, te renesansna gradska vijećnica. Za vjernike je velika atrakcija crkva Santa Rosa u kojoj se čuva tijelo svete Rose iz Viterba. Privreda Viterbo je trgovački centar poljoprivrednog kraja. Gradovi prijatelji Reference Vanjske veze Službene stranice grada Arhivirano 2014-05-30 na Wayback Machine-u (it) Viterbo na portalu Encyclopædia Britannica (en)